The Day After Tomorrow

The Day After Tomorrow er en amerikansk katastrofefilm fra 2004 regissert av Roland Emmerich. Hovedrollene spilles av Dennis Quaid og Jake Gyllenhaal. Filmen handler om at verden er i ferd med å gå inn i en ny istid på grunn av global oppvarming. Overgangen ledsages av en rekke ekstreme stormer og ekstremkulde. Store deler av det nordamerikanske kontinent blir avfolket i løpet av kort tid. Filmens manus er inspirert av Art Bells og Whitley Striebers bok The Coming Global Superstorm, fra 1999.

Filmen fikk blandet mottakelse av kritikerne, men den fikk ros for de spektakulære spesialeffektene.CNN - Review: 'Day After Tomorrow' a wreck (28.5.2004)  «The special effects are breathtaking».BBC - The Day After Tomorrow (27.5.2004) «Brilliant special effects are blighted by bland characters in The Day After Tomorrow»Angelfire - The Day After Tomorrow (2004) «The Day After Tomorrow is a disaster flick that features some incredible special effects as Los Angeles gets completely destroyed by powerful tornadoes and New York gets flooded by giant ocean waves». Den ble forøvrig en stor publikumssuksess og endte som en av de mest innbringende filmene i 2004. Den ble tildelt både en BAFTA og en Visual Effects Society Awards for sine visuelle effekter. Den ble også tildelt en MTV Movie Award og en BMI Film Music Award.IMDb awards

Katastrofescenarioet som filmen fremviser har blitt avvist av vitenskapsfolk som en kraftig overdrivelse av drivhuseffektens konsekvenser.CICERO - Ekstreme klimaendringer i urealistisk tempo (27.5.2004) Forskning.no - Katastrofefilm som debattinnlegg (28.5.2004)  Filmens tema forble ikke uten politiske kontroverser, blant annet gjorde den politiske situasjonen i USA sitt til at alle NASA-ansatte fikk forbud mot å uttale seg om filmen.Dagbladet - Kneblet forskerne (27.4.2004) «Emmerichs scenarioer er nemlig så usannsynlige at mange miljøvernere og forskere frykter filmen vil skade diskusjonen og forskningen rundt klimaforandringer».

 Handling 
En isblokk på størrelse med Rhode Island brytes løs i Antarktis, og alvorlige værfenomener oppstår over hele kloden. Klimaeksperten Jack Hall tror noe stort er på gang, og en telefon fra en skotsk kollega bekrefter hans anelser. Den globale oppvarmingen har ført til at pol-isen smelter og klodens havstrømmer snur. Uværet intensiveres og i løpet av kort tid skjer en dramatisk nedfrysing av den nordlige halvkule. Man blir etterhvert klar over at en ny istid er på vei.

 Om filmen 
The Day After Tomorrow regnes som en moderne Hollywood-blockbuster. Blockbusternes kjennetegn er et stort produksjons- og markedsføringsbudsjett, men er også "stor", i betydningen av påkostede spektakulære begivenheter som demonstrerer den nyeste teknologien innen spesialeffekter.

Det meste av filmen ble innspilt i Montréal, Canada.Totalscifionline – The Day After Tomorrow (2.3.2009) 

Anmelderne
Filmen fikk blandet mottakelse av kritikerne, noe som gjenspeiles i at den har fått 45 % på Rotten Tomatoes og 47 % på Metacritic.Metacritic Den amerikanske filmanmelderen Roger Ebert gav den 3 av 4 stjerner og skrev: «The special effects are on such an awesome scale that the movie works despite its cornball plotting». Ved siden av Ebert fikk den best mottakelse av anmelderne i amerikanske publikasjoner som The Hollywood Reporter, L.A. Weekly, San Francisco Chronicle og Variety, mens anmelderne i Rolling Stone, Washington Post, Slate og New York Magazine var blant de som gav den dårligst omtale.Metacritic - Critic reviews

Både Dagbladets, VGs og Aftenpostens anmelder gav den terningkast fire.Filmfront Dagbladet skrev: «Ta med varmt tøy. Jeg så den på en unormalt varm dag tidlig i mai, og svettet da filmen begynte. 20 minutter seinere tok jeg på meg ytterjakka. Jo da, «The Day After Tomorrow» fungerer som bare juling».Dagbladet - Mot normalt (27.5.2004) VGs anmelder skrev: «Jo da, her er mye å se på. Vanvittig mye. Men ettersom menneskene mer og mer forsvinner i de overveldende effektene, blir mulighetene til å leve seg inn i dramaet stadig mindre».VG - Istiden er over oss! (27.5.2004) Nettstedet CINERAMA gav den terningkast fire i 2008.

Publikum
Filmen spilte inn $552,6 millioner på verdensbasis, hvorav $186,7 millioner i USA. Den ble den sjette mest innbringende filmen på verdensbasis i 2004 og den åttende mest innbringende i USA. 

Den innbrakte ca. 20 millioner kr på norske kinoer.

Produksjonskostnadene var på $125 millioner.

 Medvirkende 
 Dennis Quaid : Jack Hall
 Jake Gyllenhaal : Sam Hall
 Emmy Rossum : Laura Chapman
 Dash Mihok : Jason Evans
 Perry King: President Blake
 Jay O. Sanders : Frank Harris
 Sela Ward : Dr. Lucy Hall
 Arjay Smith : Brian Parks
 Ian Holm : Terry Rapson
 Kenneth Welsh : Visepresident Becker
 Austin Nichols : J.D.
 Tamlyn Tomita : Janet Tokada
 Sasha Roiz : Parker
 Glenn Plummer : Luther

 Referanser 

 Eksterne lenker 




Kategori:Filmer fra 2004
Kategori:Katastrofefilmer fra USA
Kategori:Postapokalyptiske filmer
Kategori:Science fiction-filmer fra USA
Kategori:Engelskspråklige filmer
Kategori:Filmer om naturvern og økologi
Kategori:Filmer regissert av Roland Emmerich
Kategori:Filmer lagt til Antarktis
Kategori:Propagandafilmer